Arnaga etxea

Arnaga etxea Edmond Rostandek XX. mendeko hasieran Kanbon eraikitako etxea da. Egun etxea eta inguruko lorategia Udalarenak dira. Bertan dago Edmond Rostand museoaren egoitza. 2018ko maiatzaren 4an bertan egin zen ETAren amaiera ziurtatu zuen Gatazkaren Konponbidea Aitzinatzeko Nazioarteko Topaketa.

 Kokapena 
Herriko erdigunetik urrun, Larresoroko bidean eta RD-932 errepidea jarraituz, etxeaMérimée datu-basea: villa Arnaga eta inguruko frantses lorategia daude.

 Historia 
Edmond Rostandek Kanbo lehendabizikoz bisitatu zuenean Etxegorria izeneko etxea alokatu zuen. 1901ean Académie françaiseko kide izendatu zutenean, Arnaga izeneko muinoan lursorua erosi eta 1903 eta 1906 artean etxea eraiki zuen. 1918an hil arte bertan bizi zen.

1960an, Udalak etxea erosi eta Edmond Rostand museoa eratu zuen. 1995ean monumentu historiko bilakatu zen.

2018ko maiatzean bertan Kanboko Topaketa edo Gatazkaren Konponbidea Aitzinatzeko Nazioarteko Topaketa burutu zen.

 Ezaugarriak 
Euskal estiloko baserri hori Albert Tournaire frantziar arkitektoak eraiki zuen. 600 m² azalera du eta 40 gela inguru dauzka, Edmond Rostandek berak ingeles, txinatar, Inperio edo Luis XVI. estiloetan diseinaturik.

Atearen aurrean honako hitzak ditu:

Lorategiak hiru hektarea ditu. Bertan frantses eta ingeles lorategiak, pabilioiak, pergola eta orangerie bat (negutegi gisako eraikina) daudeConservatoire des Jardins et Paysages, baita Edmond Rostandek Senperetik ekarrarazi zituen haritz zahar batzuk ere.

 Erreferentziak 

 Kanpo estekak 
 Webgune ofiziala

Kategoria:Kanboko eraikinak
Kategoria:Lapurdiko baserriak
Kategoria:Lapurdiko monumentu historikoak
Kategoria:Euskal estiloko arkitektura
Kategoria:Euskal Herriko etxeak